*Projekts*

LATVIJAS REPUBLIKAS MINISTRU KABINETS

2018. gada Noteikumi Nr.

Rīgā (prot. Nr.   .§)

**Informācijas par bijušajiem un esošajiem probācijas klientiem iegūšanas un apstrādes kārtība**

Izdoti saskaņā ar

Valsts probācijas dienesta

likuma 18.2 panta trešo daļu

**I. Vispārīgie jautājumi**

1. Noteikumi nosaka kārtību, kādā Valsts probācijas dienests (turpmāk – dienests) iegūst, apstrādā un glabā informāciju par bijušajiem un esošajiem probācijas klientiem (turpmāk – klienti), kā arī šīs informācijas saturu un apjomu.

2. Informāciju iegūst, lai dienests varētu veikt savas darbības rezultatīvo rādītāju metodoloģisku izpēti, analizējot klientu recidīva rādītājus.

3. Informāciju iegūst, pieprasa, apstrādā, anonimizē un glabā dienests.

**II. Informācijas iegūšana, saturs un apjoms**

4. Dienestam ir tiesības iegūt informāciju no Iekšlietu ministrijas Informācijas centra (turpmāk – Informācijas centrs) un Ieslodzījuma vietu pārvaldes.

5. Dienests informāciju iegūst, nosūtot Informācijas centram un Ieslodzījuma vietu pārvaldei pieprasījumu.

6. Nosūtot šo noteikumu 5. punktā minēto pieprasījumu, dienests norāda klienta:

6.1. vārdu (vārdus);

6.2. uzvārdu;

6.3. personas kodu vai identifikācijas numuru;

6.4. dzimšanas datumu;

6.5. kriminālprocesa numuru.

7. Informācijas centrs pēc dienesta pieprasījuma saņemšanas nekavējoties sniedz automatizēti dienesta informācijas sistēmai informāciju par tiem kriminālprocesiem, kuros klientam ir bijušas vai ir tiesības uz aizstāvību atbilstoši sistēmu integrācijas tehniskā risinājuma metodoloģijai.

8. Informācijas centrs par katru šo noteikumu 7. punktā minēto kriminālprocesu dienestam sniedz pieejamo informāciju par:

8.1. kriminālprocesa numuru;

8.2. kriminālprocesa ierosināšanas datumu;

8.3. noziedzīga nodarījuma izdarīšanas datumu;

8.4. aizturēšanas datumu;

8.5. atzīšanas par aizdomās turēto datumu;

8.6. saukšanas pie kriminālatbildības datumu;

8.7. ar kriminālprocesu saistītiem kriminālprocesiem (apvienotie vai izdalītie);

8.8. kriminālprocesa apvienošanas vai izdalīšanas datumu;

8.9. apvienotā vai izdalītā kriminālprocesa numuru;

8.10. kriminālprocesa kvalifikāciju;

8.11. iestādi, kas uzsākusi kriminālprocesu;

8.12. piemēroto sodu un tā apmēru;

8.13. papildinformāciju par piemēroto sodu;

8.14. soda izpildes veidu;

8.15. sodā ieskaitītajiem drošības līdzekļiem, aizturēšanā un iepriekšējā apcietinājumā pavadīto laiku;

8.16. datumu, kad pieņemts lēmums par neizciestās soda daļas izpildīšanu, un neizciestā soda daļas apmēru;

8.17. datumu, kad klients atbrīvots no brīvības atņemšanas iestādes;

8.18. pamatojumu atbrīvošanai no brīvības atņemšanas iestādes;

8.19. soda aizstāšanu;

8.20. tiesas sprieduma vai prokurora priekšraksta par sodu pieņemšanas datumu;

8.21. tiesas sprieduma vai prokurora priekšraksta par sodu spēkā stāšanās datumu;

8.22. kriminālprocesa izbeigšanas datumu;

8.23. kriminālprocesa izbeigšanas pamatu;

8.24. piemēroto audzinoša rakstura piespiedu līdzekli.

9. Ieslodzījuma vietu pārvalde pēc dienesta pieprasījuma saņemšanas 30 dienu laikā nodod pieprasīto informāciju dienestam elektroniskā veidā.

10. Ieslodzījuma vietu pārvalde sniedz dienestam informāciju par:

10.1. klienta ievietošanas ieslodzījuma vietā datumu;

10.2. ieslodzījuma veidu;

10.3. klienta atbrīvošanas no ieslodzījuma vietas datumu;

10.4. ieslodzījuma veidu, kad klients ir atbrīvots no ieslodzījuma vietas;

10.5. pamatu klienta atbrīvošanai no ieslodzījuma vietas.

**III. Informācijas apstrāde**

11. Šo noteikumu 5. punktā minētajā veidā iegūto informāciju, kas attiecas uz vienu un to pašu klientu, dienests apvieno, izmantojot klienta un kriminālprocesu identificējošu informāciju.

12. Informācijas apvienošanas rezultātā dienests izveido vienu klienta datu kopu un tās kopiju.

13. Dienests klienta datu kopas kopijā:

13.1. veic esošās informācijas kvalitātes pārbaudi un informācijas precizēšanu;

13.2. dzēš visu klientu identificējošo informāciju (vārdu, uzvārdu, personas kodu, dzimšanas gadu);

13.3. dzēš informāciju, kas ļauj identificēt konkrētu kriminālprocesu.

14. Klienta datu kopas oriģinālu ar kopiju glabā dienestā, lai veiktu datu kopas kopijā esošās informācijas kvalitātes pārbaudi uz laika periodu, kas nedrīkst pārsniegt 6 mēnešus.

15. Pēc klienta datu kopas kopijas saturošās informācijas kvalitātes pārbaudes veikšanas, klienta datu kopas oriģinālu un tās kopijas, kas satur personu identificējošu informāciju, dzēš.

16. Dienesta darbības rezultatīvo rādītāju metodoloģiskajai izpētei nodod tikai šo noteikumu 13. punktā noteiktajā kārtībā apstrādātus un anonimizētus klienta datus (turpmāk – pētniecības dati).

17. Pētniecības datus dienests glabā pastāvīgi.

18. Dienestam ir tiesības nodot pētniecības datus citām personām vai institūcijām, ja attiecīgā informācija ir nepieciešama zinātnisku pētījumu veikšanai vai statistisku rādītāju analīzei.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs